turjo4nis/wikipedia-bn-dump-20250701 huggingface dataset:
রাণী চেন্নাম্মা এক্সপ্রেস

রাণী চেন্নাম্মা এক্সপ্রেস ব্যাঙ্গালোর থেকে মহারাষ্ট্রের কোলহাপুর গামী একটি প্রাত্যহিক ট্রেন। এটি দক্ষিণ-পশ্চিম রেল'র উল্লেখ্য ট্রেনগুলির একটি; যাতে উচ্চমানের বগি সহ উন্নত লোকোমটিভ ইঞ্জিন ব্যবহার করা হয়েছে। ট্রেনটি দৈনিক পরিচালিত  হয় এবং ৭৯৭ কিমি পথ অতিক্রমণ করে।

পথ/রুট
ট্রেনটি কর্ণাটকের ব্যাঙ্গালোর থেকে উত্তরে হুবলি-ধরওয়াড় ও বেলগাঁও পর্যন্ত সারারাত চলে। ট্রেনটি ২১:১৫তে ব্যাঙ্গালোর থেকে রওয়ানা হয় ০৫:৩০এ হুবলি পার করে এবং ১৩:৪০এ কোলহাপুর পৌছয়।

ট্রেনটি কর্ণাটক'র বিভিন্ন শহরগুলিকে সংযুক্ত করে যেমন, হুবলি, ধরওয়াড়, বেলগাঁও, হাবেরী, দাবাংগের ও টুমকুর থেকে ব্যাঙ্গালোর।

স্থানকসমূহ

নামকরণ
ট্রেনটির নামকরণ করা হয় রাণী চেন্নাম্মার নামানুসারে। যিনি ভারতে রাজ্য কর্ণাটকের উত্তরাংশের রাণী ছিলেন। রাণী চেন্নাম্মা একজন সাহসী, বীর রাণী ছিলেন যিনি তার রাজকর্ম কিত্তুর থেকে পরিচালনা করতেন।

তথ্যসূত্র

ভারতের নামযুক্ত যাত্রীবাহী ট্রেন
ভারতের এক্সপ্রেস ট্রেন
বেঙ্গালুরুর পরিবহন
মহারাষ্ট্রের রেল পরিবহন
একনাথ

একনাথ ছিলেন একজন বিশিষ্ট মারাঠি সন্ত, পণ্ডিত ও বারকরী সম্প্রদায়-ভুক্ত সন্তকবি। মারাঠি সাহিত্যের বিকাশের ক্ষেত্রে তাকে তার পূর্বসূরি ধ্যানেশ্বর ও নামদেব এবং উত্তরকালের তুকারাম ও সমর্থ রামদাসের মধ্যে সংযোগ-সাধনকারী মনে করা হয়। অধুনা ভারতের মহারাষ্ট্র রাজ্যের অন্তর্গত পৈঠনে একনাথ জন্মগ্রহণ করেছিলেন। তার পিতার নাম সূর্যনারায়ণ ও মাতার নাম রুক্মিণী। কথিত আছে, বাল্যকালে একদিন একনাথ একটি শিব মন্দিরের বাইরে বসে ছিলেন। এমন সময় তিনি একটি কণ্ঠস্বর শুনতে পান। ঐ কণ্ঠস্বর তাকে গৃহত্যাগ করে দেওঘরে গিয়ে গুরু জনার্দন স্বামীর সন্ধান করতে বলে। একনাথ গৃহত্যাগ করে দেওঘর চলে যান। পৈঠনে ফিরে এসে তিনি তার ঠাকুরদা ও ঠাকুরমার ইচ্ছানুসারে গিরিজা বাইকে বিবাহ করেন। পরবর্তীকালে তাদের সংসারে তিনটি সন্তানের জন্ম হয়েছিল। এঁরা হলেন গোদাবরী, হরি পণ্ডিত ও গঙ্গা। বহু বছর পরে যখন একনাথের স্বাস্থ্য ভেঙে পড়ে, তখন তিনি দেহত্যাগের সিদ্ধান্ত নেন। তিনি তার শিষ্য গব্বকে দায়িত্ব দেন, যেখানে তিনি রামায়ণ পাঠ শেষ করেছিলেন, সেখান থেকে রামায়ণ পাঠ করার। গোদাবরী নদীর তীরে শেষ ধর্মোপদেশ দানের পর, নদীতে প্রবেশ করে তিনি দেহত্যাগ করেন।

পরিচয় 
একনাথের জীবৎকালের সঠিক তারিখ জানা যায় না। তবে প্রথাগত বিশ্বাস অনুসারে, তিনি খ্রিস্টীয় ১৬শ শতাব্দীর মধ্য থেকে শেষার্ধের ব্যক্তিত্ব ছিলেন। কিংবদন্তি অনুসারে, তিনি পৈঠনের এক ব্রাহ্মণ পরিবারে জন্মগ্রহণ করেন। বাল্যকালেই তিনি পিতৃমাতৃহীন হন। তার ঠাকুরদা ভানুদাস তাকে লালনপালন করেন। ভানুদাস ছিলেন বারকরী সম্প্রদায়ের এক বিশিষ্ট ব্যক্তিত্ব। কোনও কোনও সূত্র অনুসারে, ভানুদাস ছিলেন একনাথের প্রপিতামহ। সম্ভবত (তবে নিশ্চিত নয়) একনাথের গুরু জনার্দন ছিলেন একজন সুফি।

রচনা 
একনাথ ভাগবত পুরাণ গ্রন্থের একটি পাঠান্তর রচনা করেছিলেন। এটি একনাথী ভাগবত নামে পরিচিত। এছাড়া তিনি ভাবার্থ রামায়ণ নামে রামায়ণ গ্রন্থের একটি পাঠান্তরও রচনা করেন। একনাথ রুক্মিণী স্বয়ম্বর হস্তমালক রচনা করেন। এটি ৭৬৪টি ওবীতে নিবদ্ধ এবং আদি শঙ্কর রচিত একই নামের একটি ১৪-শ্লোকী সংস্কৃত স্তোত্রের ভিত্তিতে লিখিত।

তার অন্যান্য রচনাগুলি হল শুকাষ্টক (৪৪৭ ওবী), স্বাত্মা-সুখ (৫১০ ওবী), আনন্দ-লহরী (১৫৪ ওবী), চিরঞ্জীব-পদ (৪২ ওবী), গীতা-সার ও প্রহ্লাদ-বিজয়। মারাঠি ভাষায় তিনি ভারুদ নামে এক নতুন ধরনের ভক্তিগীতি প্রচলন করেন। তিনি নিজে ৩০০টি ভারুদ রচনা করেছিলেন। এগুলি তিনি বারকরী সম্প্রদায়ে গাইতেন। তিনি অন্যান্য ভাষাতেও ভারুদ রচনা করেন। এছাড়া তিনি অভঙ্গ নামক গীতিকবিতার আকারেও ৩০০টি ভক্তিগীতি রচনা করেছিলেন। তিনি ছিলেন একজন ধর্মপ্রচারক। অনেক জায়গায় তিনি প্রকাশ্যে ধর্মোপদেশ দান করেছিলেন।

একনাথ মহারাষ্ট্র অঞ্চলে ‘বাসুদেব সংস্থা’ নামে একটি ধর্মীয় সংগঠন স্থাপন করেন। এই সংস্থার সদস্যদের বাসুদেব বলা হত। তারা বাড়ি বাড়ি পরিদর্শনে যেতেন বাড়ির সামনে দাঁড়িয়ে ভজন গানের মাধ্যমে ধর্মীয় বার্তা প্রচার করতেন।

আরও দেখুন 

 বাসুদেব
 ভাগবত ধর্ম

তথ্যসূত্র

গ্রন্থপঞ্জি

বহিঃসংযোগ 

 https://web.archive.org/web/20130614095018/http://santeknath.org/home.html
 Ekanath - A Translation from Bhaktalilamrita by Justin E. Abbott (1927) at archive.org
 Shri Eknathi Bhagwat (Marathi) at archive.org

হিন্দুধর্মের পণ্ডিত
মারাঠি ভাষার লেখক
মারাঠি কবি
বারকরী
হিন্দু দার্শনিক
ভক্তি আন্দোলন
১৬শ শতাব্দীর ভারতীয় দার্শনিক
১৬শ শতাব্দীর হিন্দু ধর্মগুরু
সন্ত মত
১৬শ শতাব্দীর পণ্ডিত
মারাঠওয়াড়ার ব্যক্তিত্ব
জন্মের সাল অজানা
মৃত্যুর সাল অজানা
মারাঠি হিন্দু সাধু
১৫৩৩-এ জন্ম
বৈষম্যের বিরুদ্ধে আন্দোলনকারী ব্রাহ্মণ
সোহানা সাবা

সোহানা সাবা (১০ অক্টোবর ১৯৮৬) বাংলাদেশের একজন অভিনেত্রী এবং মডেল। তিনি ছোট এবং বড় পর্দায় অভিনয় করে থাকেন।

শৈশব
সোহানা সাবা তার শিক্ষাজীবন শুরু করেন আজিমপুর লেডিস ক্লাব কিন্ডার গার্ডেন এ। তিনি ২০০২ সালে ঢাকা ল্যাবরেটরি স্কুল থেকে মাধমিক পাশ করেন। ২০০৪ সালে ঢাকা মহিলা কলেজ থেকে তার উচ্চ মাধ্যমিক শেষ করেন। শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে ফ্যাশন বিভাগে তার স্নাতক শেষ করেন। সোহানা সাবা তার বাবা মায়ের হাত ধরে মিডিয়া জগতে আসেন। সোহানা সাবা বাবুল একাডেমি থেকে নাচ এবং ছায়ানট থেকে অভিনয়ে প্রশিক্ষণ নেন।

সমালোচনা 
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন সোহানা সাবা। আন্দোলন চলাকালীন সময়ে সোহানা সাবা সহ স্বৈরাচার আওয়ামী পন্থী শিল্পীদের একাংশ অরুণা বিশ্বাস, চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ২০২৪ সালের ৩ সেপ্টেম্বর সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে। যেখানে সোহানা সোবাসহ আরো অনেকের অবস্থান ছিলো ছাত্রদের আন্দোলনের বিপক্ষে।

ক্যারিয়ার
সোহানা সাবা তার ক্যারিয়ার শুরু করেন নাচের মাধ্যমে। বর্তমানে তিনি একজন অভিনয় শিল্পী হিসাবে সবার কাছে পরিচিত।

ব্যক্তিগত জীবন
সোহানা সাবা পরিচালক মুরাদ পারভেজকে বিয়ে করেন। ২০১৪ সালের ১৮ অক্টোবর মাসে তাদের এক ছেলে জন্মগ্রহণ করে। ২০১৫ সালের সেপ্টেম্বর মাস থেকে তাদের মধ্যে বিবাহ বিচ্ছেদ হয়।

চলচ্চিত্র তালিকা 

বলি (ওয়েব ধারাবাহিক) (২০২১)

তথ্যসূত্র

বহিঃসংযোগ

 
 
 

১৯৮৬-এ জন্ম
জীবিত ব্যক্তি
২১শ শতাব্দীর বাংলাদেশী অভিনেত্রী
ঢাকার অভিনেত্রী
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
শান্ত-মারিয়াম ইউনিভার্সিটি অব ক্রিয়েটিভ টেকনোলজির প্রাক্তন শিক্ষার্থী
ঢাকার ব্যক্তি
শিবনেরী গুহাসমূহ

শিবনেরী গুহাসমূহ (মারাঠি: शिवनेरी लेणी) হল ভারতের মহারাষ্ট্র রাজ্যের জুন্নার শহর থেকে প্রায় ৩ কিলোমিটার দূরে অবস্থিত কয়েকটি প্রাচীন বৌদ্ধ গুহা।

এই বৌদ্ধ গুহাগুলির উপরিভাগে একটি দুর্গ রয়েছে। এই দুর্গেই শিবাজী জন্মগ্রহণ করেছিলেন। এই গুহাশ্রেণিতে ৬০টি গুহা রয়েছে। এগুলি খ্রিস্টীয় ১ম শতাব্দীর মধ্যভাগে খনন করা হয়েছিল। খ্রিস্টীয় ২য় শতাব্দীর প্রথমার্ধে এই গুহাগুলি ছিল বৌদ্ধ ক্রিয়াকলাপের একটি উদীয়মান কেন্দ্র। এই গুহাগুলিতে একটি চৈত্য রয়েছে।

এই গুহাসমূহের গুরুত্বপূর্ণ গুহাগুলি হল:
গুহা ২৬ – একটি দ্বিতল বিহার
গুহা ৪৫ – ‘বড়া-কোটরি’ নামে পরিচিত এই গুহায় আবাসিক ভিক্ষুদের বসবাসের জন্য বারোটি কক্ষ আছে।
গুহা ৫১ – বণিকের উৎকীর্ণ লিপি সহ একটি চৈত্য

চিত্রশালা

তথ্যসূত্র

বৌদ্ধ গুহাসমূহ
মহারাষ্ট্রের গুহাসমূহ
ভারতীয় প্রস্তরখোদিত স্থাপত্য
ভারতের প্রত্নবসতি
বৌদ্ধ তীর্থস্থান
বৌদ্ধ সন্ন্যাস
বৌদ্ধ স্থাপত্য
ভারতীয় স্থাপত্য
স্থাপত্যশৈলী
ভারতের চিত্রলিপি সম্বলিত গুহা
ভারতের প্রাক্তন জনবহুল স্থান
ভারতের বৌদ্ধ মঠ
ভারতের বৌদ্ধবিহার
ভারতের স্থাপত্য
২০০৮ সালের বাংলাদেশী চলচ্চিত্রের তালিকা

২০০৮ সালে বাংলাদেশে মুক্তিপ্রাপ্ত চলচ্চিত্রের তালিকা।

মুক্তিপ্রাপ্ত চলচ্চিত্র সমূহ

জানুয়ারি-মার্চ

এপ্রিল-জুন

জুলাই-সেপ্টেম্বর

অক্টোবর-ডিসেম্বর

আরও দেখুন 

 ২০০৭ সালের বাংলাদেশী চলচ্চিত্রের তালিকা
 ২০০৯ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 

বছর অনুযায়ী বাংলাদেশী চলচ্চিত্রের তালিকা
২০০৮-এ বাংলাদেশ
কিবতীয় জাতি

কিবতি জাতি (; , ) উত্তর আফ্রিকা ও মধ্যপ্রাচ্যের একটি জাতিধর্মী‌য় নৃগোষ্ঠী। তারা মূলত মিশরে বসবাস করে। মিশরের খ্রিষ্টানদের মধ্যে কিবতিরা সংখ্যাগরিষ্ঠ। এছাড়া সুদান ও লিবিয়াও তারা প্রধান খ্রিষ্টান গোষ্ঠী। কিবতিরা ঐতিহাসিকভাবে কিবতি ভাষায় কথা বলে থাকে। তবে বর্তমানে তারা আরবিতে যোগাযোগ করে থাকে।

কিবতিরা মিশরের জনসংখ্যার ১০%। তারা মিশরের সর্ববৃহৎ খ্রিষ্টান সম্প্রদায় এবং এই অঞ্চলের সর্ববৃহৎ জাতিধর্মীয় সংখ্যালঘু সম্প্রদায়। সুদানে কিবতিরা জনসংখ্যার ১%। লিবিয়াতেও তারা জনসংখ্যার ১%।
অধিকাংশ কিবতি আলেক্সান্দ্রিয়ার কিবতি অর্থোডক্স চার্চের অনুসারী এছাড়া কিবতিদের মধ্যে ক্যাথলিকও রয়েছে।

আরও দেখুন
 কিবতি ভাষা

তথ্যসূত্র

আরও পড়ুন
 Capuani, Massimo et al. Christian Egypt: Coptic Art and Monuments Through Two Millennia (2002) excerpt and text search
 Courbage, Youssef and Phillipe Fargues. Judy Mabro (Translator) Christians and Jews Under Islam, 1997.
 Ibrahim, Vivian. The Copts of Egypt: The Challenges of Modernisation and Identity (I.B. Tauris, distributed by Palgrave Macmillan; 2011) 258 pages; examines historical relations between Coptic Christians and the Egyptian state and describes factionalism and activism in the community.
 Kamil, Jill. Coptic Egypt: History and a Guide. Revised Ed. American University in Cairo Press, 1990.
 Meinardus, Otto Friedrich August. Two Thousand Years of Coptic Christianity (2010)
 
 Van Doorn-Harder, Nelly. "Finding a Platform: Studying the Copts in the 19th and 20th Centuries" International Journal of Middle East Studies (Aug 2010) 42#3 pp 479–482. Historiography

বহিঃসংযোগ
 The Coptic Calendar by Bishoy K. R. Dawood (1.29MB pdf file – historical development and technical discussion)
 An introduction to the Coptic calendar (Gregorian equivalents are valid only between 1900 and 2099)
 The Orthodox Ecclesiastical Calendar
 Ancient Egyptian Calendar and Coptic Calendar
 Coptic Orthodox Church Network
 Copts
 Copts United
 Free Copts
 American Coptic Association
 European Coptic Association
 Coptic Book
 Coptic Cairo
 France-copte.net France Copte
 Coptic Museum
 In Search of the Lost Egyptian Identity
 Egypt's Copts After Kosheh
 Egypt: Minorities and the State
 International Religious Freedom Report: Egypt
 United Copts of Great Britain 
 Coptic Orthodox Church French texts
 Coptic Christians of Egypt – German Site
 Coptic texts and manuscripts at Leiden University Library

কিবতি জাতি
কিবতি অর্থোডক্স চার্চ
মিশরের নৃতাত্ত্বিক গোষ্ঠী
সুদানের নৃতাত্ত্বিক গোষ্ঠী
লিবিয়ার নৃতাত্ত্বিক গোষ্ঠী
আফ্রো-এশীয় ব্যক্তি
মিশরীয় খ্রিস্টান
উত্তর আফ্রিকার আদিবাসী
মিশরের জাতিগোষ্ঠী
খ্রিস্টান পরিভাষা
উত্তর আফ্রিকান ব্যক্তি
জাতিগত-ধর্মীয় গোষ্ঠী
মধ্যপ্রাচ্যের জাতিগোষ্ঠী
মাধনগর রথ বাড়ী

মাধনগর রথ বাড়ী ভারতীয় উপমহাদেশের বৃহৎ ও প্রাচীনতম রথ বাড়ী। এটি বাংলাদেশের নাটোরের নলডাঙ্গা উপজেলার মাধনগর ইউনিয়নে অবস্থিত।

ইতিহাস
১৮৬৭ সালে পাবনার দিলালপুরের জমিদার যামিনী সুন্দরী বসাক এই রথটি প্রতিষ্ঠা করেছেন। রথের মালিকানায় ছিলেন নাটোরের জমিদার শৈলবালা ও কালিদাসী। প্রতি বছর আষাঢ়মাসের তিথি অনুসারে এখানে মাসব্যাপী রথের মেলা ও পূজা অর্চনা হত। বীরকুৎসা ও গোয়ালকান্দির জমিদারের হাতি এসে রথযাত্রায় অংশ নিত এবং রথ টানার কাজ করতো।

পরিচালনা
এখানকার যাবতীয় খরচ পাবনার দিলালপুরের জমিদার যামিনী সুন্দরী স্টেট থেকে আসতো। ১৮৬৭ সাল থেকে ১৯৪৭ সাল পর্যন্ত যামিনী সুন্দরী বসাক এই ব্যয়ভার বহন করেছেন। দেশ বিভাগের পর আর কোন অনুষ্ঠান হয়নি। ২০১২ সাল থেকে স্থানীয় হিন্দু-মুসলিম মিলে আবারও রথের মেলা ও হিন্দু সম্প্রদায়ের পূজা অর্চনা শুরু হয়।

অবকাঠামো
রথের নামে বর্তমানে ১৫ বিঘা জমি আছে। রথটি রক্ষণাবেক্ষন, পূজা অর্চনা করছেন পিন্টু অধিকারী। মাধনগর রথবাড়ী মাধনগর ইউনিয়নের পশ্চিম মাধনগর গ্রামে অবস্থিত।

তথ্যসূত্র

হিন্দু অনুষ্ঠান
প্রণীত ভাট

প্রণীত ভাট হলেন একজন ভারতীয় টেলিভিশন অভিনেতা যিনি শ্রেষ্ঠ মহাকাব্য টিভি সিরিজ  মহাভারত (২০১৩-২০১৪ সাল) শকুনি চরিত্রে তার ভূমিকার জন্য পরিচিত।

কে.কে. ওয়েগ ইঞ্জিনিয়ারিং কলেজ থেকে তার মেকানিক্যাল ইঞ্জিনিয়ারিং শেষ করার পর, ভাট একটি সফটওয়্যার কোম্পানি, উইপ্রোতে কাজ করেন।

ভাট ২০০২ সালে মুম্বাই স্থানান্তরিত হন, এবং মডেলিং-এর পরে, ২০০৪ সালে তিনি তার টেলিভিশন কর্মজীবন শুরু করেন, এবং টেলিভিশন প্রোগ্রাম যথা কিত্‌নি মাস্ত হ্যায় জিন্দেগি, হোটেল কিংস্টন, কিটু সাব জান্‌তি হ্যায়, সসস..ফির কোই হ্যায় এবং কাজ্জল-এ তাকে দেখা যায়।

তিনি গীত (২০১০-২০১১ সালে) আদিত্য চরিত্রে অভিনয় করেন। তাকে পৌরাণিক কাহিনী মহাভারতের শকুনি চরিত্রেও অভিনয় করতে দেখা যায়। ২০১৪ সালের সেপ্টেম্বর মাসে তিনি রিয়ালিটি শো বিগ বস অনুষ্ঠানে বিগ বস ৮ম মৌসুমে প্রতিযোগীদের একজন হিসেবে অংশ নেন। .

২০১৫ সালের নভেম্বর মাসে তিনি তার দীর্ঘদিনের বান্ধবী কাঞ্চন শর্মাকে বিবাহ করেন। তার বিয়েতে মহাভারত এবং বিগ বসের ঘনিষ্ঠ বন্ধুরা বিয়ের উপস্থিত ছিলেন।

টেলিভিশন

পুরস্কার

২০১৪ সালে সেরা অভিনেতা- খল চরিত্রে তাকে ইন্ডিয়ান ট্যালি পুরস্কার দেওয়া হয়।

তথ্যসূত্র

বহিঃসংযোগ
 
 

ভারতীয় টেলিভিশন অভিনেতা
জীবিত ব্যক্তি
শ্রীনগরের ব্যক্তি
বিগ বসের (হিন্দি টিভি ধারাবাহিক) প্রতিযোগী
১৯৮০-এ জন্ম
জম্মু ও কাশ্মীরের অভিনেতা
কাশ্মীরি পণ্ডিত
মিঞ্জি

মিঞ্জি (বৈজ্ঞানিক নাম: Graphium doson(Felder & Felder)) এক প্রজাতির মোটামুটি বড়, গাঢ় বাদামি ও আকাশী নীল রঙের প্রজাপতি।। এরা ‘প্যাপিলিওনিডি’ গোত্রের অন্তর্ভুক্ত এবং সমগ্র দক্ষিণ পূর্ব এশিয়া মহাদেশ জুড়েই এর বিস্তার।

আকার 
মিঞ্জি প্রজাপতিদের প্রসারিত অবস্থায় ডানার আকার সাধারণত ৭০-৮০ মিলিমিটার দৈর্ঘের হয়ে থাকে।

উপপ্রজাতি 
ভারতে প্রাপ্ত মিঞ্জি এর উপপ্রজাতি হল-
 Graphium doson eleius Felder & Felder, 1864 – Dakhan Common Jay
 Graphium doson axion Felder & Felder, 1864 – Himalayan Common Jay

বর্ণনা
এরা মূলত বড়, গাঢ় বাদামি ও আকাশী নীল রঙের প্রজাপতি। এদের কালো ডানার ওপর নানা বিন্যাসে আকাশী নীলের ছোপ এবং পটি থাকে যেখানে  বেশ কিছু লালরঙের আঁকিবুকিও আছে। এদের ভিতরের ডানায় শুধুমাত্র কালো ও আকাশি নীল রঙের কারুকাজ দেখা যায়।এদের  চোখ ও অ্যান্টেনা কালো রঙের হয়ে থাকে।

বিস্তার 
এদের সাধারণত নদীতীরবর্তী বনাঞ্চল, আর্দ্র, পর্ণমোচী এবং আধা-চিরসবুজ চিরহরিৎ বনাঞ্চলে বিশেষভাবে দেখা যায়।

আবাস
পশ্চিমবঙ্গের সুন্দরবন সংলগ্ন গ্রামাঞ্চলে মূলত এদের দেখতে পাওয়া যায়। তবে জঙ্গলের ভেতরে এদের সাধারণত দেখা যায় না। ঝড়খালি বাগানে এদের প্রায়শই দেখা যায়। এদের শ্রীলঙ্কা ও দক্ষিণ ভারত, পূর্ব ঘাট পর্বতমালা, সাতপুরা, আসাম ,বাংলাদেশ ও হিমালয়ের পাদদেশে দেখা যায়।

আচরণ 
এই প্রজাতির প্রজাপতি সাধারণত চঞ্চল স্বাভাবের হয়। এরা অত্যন্ত দ্রুত উড়তে পারে এবং কখনই এদের প্রায় স্থির হয়ে বসতে দেখা যায় না। এদের ওড়ার ভঙ্গিমা অত্যন্ত বলিষ্ঠ । এরা ভেজা মাটি থেকে বা বিভিন্ন প্রাণীর বিষ্ঠা থেকে রস আহরণ করে থাকে। মিঞ্জি প্রজাপতিদের ফুলের মধুর প্রতি আসক্তি দেখা যায়। এরা সাধারণত গাছের পাতায় ডানা মুড়ে বিশ্রাম নিয়ে থাকে। তবে কখনো কখনো খুব কম সময়ের জন্য ডানা মেলে বসে এবং তাপ আহরণ করে।

খাদ্যাভ্যাস

মিঞ্জি শূককীট আতা বা নোনা জাতীয় ফল, তেজপাতা, ম্যাগ্নলিয়া জাতীয় উদ্ভিদ এর পাতা খেতে অভ্যস্ত।

জীবনচক্র

ডিম
এদের ডিম গোলাকার এবং ফ্যাকাশে হলুদ বরনের হয়।  এরা সাধারণত পাতার নিচের দিকে ডিম পাড়ে।

লার্ভা
এদের শুঁয়োপোকা সাধারণত  কিছুটা সুতাকাটার তকলি  আকৃতির হয়।

পিউপা

জীবনচক্রের চিত্রশালা

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি
এশিয়ার প্রজাপতি
সিঙ্গাপুরের প্রজাপতি
২০০৯ সালের বাংলাদেশী চলচ্চিত্রের তালিকা

২০০৯ সালে বাংলাদেশে মুক্তিপ্রাপ্ত চলচ্চিত্রের তালিকা। এই বছর ৬৩টি বাংলাদেশী চলচ্চিত্র এবং একটি বাংলাদেশ-ভারত যৌথ প্রযোজনার চলচ্চিত্র মুক্তি পায়।

মুক্তিপ্রাপ্ত চলচ্চিত্র সমূহ

আরও দেখুন 

 ২০০৮ সালের বাংলাদেশী চলচ্চিত্রের তালিকা
 ২০১০ সালের বাংলাদেশী চলচ্চিত্রের তালিকা
 বাংলাদেশের চলচ্চিত্র
 ঢালিউড

তথ্যসূত্র

বহিঃসংযোগ 
 ইন্টারনেট মুভি ডেটাবেজে বাংলাদেশী চলচ্চিত্র 
 বাংলা মুভি ডেটাবেজে ২০০৯ এ মুক্তিপ্রাপ্ত ছবি

বছর অনুযায়ী বাংলাদেশী চলচ্চিত্রের তালিকা
২০০৯-এ বাংলাদেশ
ডোমিনিক উইসঙ্গা

ডোমিনিক উইসঙ্গা (জন্ম ১৬ জুলাই ১৯৮৮) একজন কেনীয় ক্রিকেটার।  তিনি চারটি একদিনের আন্তর্জাতিক ম্যাচে খেলেছেন।

তথ্যসূত্র

বহিঃসংযোগ 

১৯৮৮-এ জন্ম
জীবিত ব্যক্তি
কেনীয় ক্রিকেটার
কেনিয়ার একদিনের আন্তর্জাতিক ক্রিকেটার
নাইরোবি থেকে আগত ক্রিকেটার

কেনিয়ার টুয়েন্টি২০ আন্তর্জাতিক ক্রিকেটার
কাবুলিওয়ালা (১৯৫৭-এর চলচ্চিত্র)

কাবুলিওয়ালা হল ১৯৫৬ সালে মুক্তিপ্রাপ্ত একটি ভারতীয় বাংলা নাট্য চলচ্চিত্র। ছবিটি রবীন্দ্রনাথ ঠাকুরের কাবুলিওয়ালা ছোটগল্প অবলম্বনে নির্মিত। এই ছবির পরিচালক ছিলেন তপন সিংহ।

কাহিনী সংক্ষেপ
রহমত (ছবি বিশ্বাস) একজন মধ্যবয়সী আফগান ফল বিক্রেতা। সে ফল বিক্রি করতে কলকাতায় আসে। সেখানে মিনি (ঐন্দ্রিলা ঠাকুর ওরফে টিঙ্কু) নামে একটি ছোটো বাঙালি মেয়ের সঙ্গে তার বন্ধুত্ব হয়। মিনিকে দেখে তার নিজের মেয়ের কথা মনে পড়ে যায়, যাকে সে আফগানিস্তানে রেখে এসেছিল। রহমত একটি বোর্ডিং হাউসে নিজের দেশের লোকেদের সঙ্গে থাকত।

একদিন রহমত এক চিঠিতে তার মেয়ের অসুস্থতার খবর পায়। সে ঠিক করে দেশে ফিরে যাবে। তার টাকার অভাব থাকায় সে ঠিক করে ব্যবসা বাড়ানোর জন্য ধারে জিনিস বিক্রি করবে। পরে টাকা আদায় করতে গেলে তার এক খদ্দের তাকে অপমান করে। এতে দুজনের মধ্যে হাতাহাতি হয়। রহমত বলে সে অপমান সহ্য করবে না। তাও লোকটি তাকে অপমান করতে থাকলে রহমত তাকে ছুরি মেরে বসে।

আদালতে রহমতে উকিল তাকে রক্ষা করার চেষ্টা করেন। কিন্তু সরল মনস্ক রহমত সহজভাবেই সব কিছু স্বীকার করে নেয়। বিচারক রহমতের সততায় সন্তুষ্ট হয়ে মৃত্যুদণ্ডের পরিবর্তে তাকে ১০ বছরের সশ্রম কারাদণ্ডে দণ্ডিত করেন।

কারাগার থেকে ছাড়া পাওয়ার দিন রহমত মিনির সঙ্গে দেখা করতে যায়। সে দেখে মিনি বড়ো হয়েছে। এখন সে চোদ্দো বছরের মেয়ে। শীঘ্রই তার বিয়ে। মিনি তাকে চিনতে পারে না। রহমত বুঝতে পারে, তার মেয়েও নিশ্চয় তাকে ভুলে গিয়েছে। মিনির বাবা মিনির বিয়ের খরচের টাকা থেকে রহমতকে দেশে ফিরে যাওয়ার টাকা দেন আর রহমতের মেয়ের জন্য একটি উপহার পাঠান।

কুশীলব
 ছবি বিশ্বাস - রহমত
 ঐন্দ্রিলা ঠাকুর (টিঙ্কু) - মিনি
 রাধামোহন ভট্টাচার্য – মিনির বাবা
 মঞ্জু দে – মিনির মা
 জীবেন বসু - জেলার
 আশা দেবী - পরিচারিকা
 কালী বন্দ্যোপাধ্যায়- জেলের সহকর্মী
 জহর রায়- ভোলা
 নৃপতি চট্টোপাধ্যায়- অধমর্ণ (ধারকারী ব্যক্তি)

পুরস্কার
জাতীয় চলচ্চিত্র পুরস্কার
১৯৫৬ - শ্রেষ্ঠ চলচ্চিত্র
১৯৫৬ - শ্রেষ্ঠ বাংলা ভাষার চলচ্চিত্র
সিলভার বিয়ার এক্সট্রাঅর্ডিনারি প্রাইজ অফ দ্য জুরি – ৭ম বার্লিন আন্তর্জাতিক চলচ্চিত্র উৎসব

আরও দেখুন
 কাবুলিওয়ালা (১৯৬১-এর চলচ্চিত্র)
 কাবুলিওয়ালা (২০০৬-এর চলচ্চিত্র)

তথ্যসূত্র

বহিঃসংযোগ
 
 
 Kabuliwala (1956)  detailed info at www.upperstall.com
  Kabuliwala by Rabindranath Tagore Translation

রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
ভারতীয় চলচ্চিত্র
১৯৫৭-এর চলচ্চিত্র
বাংলা ভাষার চলচ্চিত্র
ভারতীয় সাদাকালো চলচ্চিত্র
তপন সিংহ পরিচালিত চলচ্চিত্র
অন্য ভাষায় পুনর্নির্মিত বাংলা চলচ্চিত্র
রবিশঙ্কর সুরারোপিত চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
ভারতীয় শিশুতোষ চলচ্চিত্র
ভারতীয় উপন্যাস অবলম্বনে চলচ্চিত্র
সালমা আগা

সালমা আগা () সিন্ধু প্রদেশের করাচীতে জন্মগ্রহণকারী পাকিস্তানি ব্রিটিশ গায়িকা ও ভারতীয় বংশোদ্ভূত বিশিষ্ট পাকিস্তানি অভিনেত্রী। ১৯৮০-এর দশক থেকে ১৯৯০-এর দশকের শুরুর দিক পর্যন্ত গানের পাশাপাশি ভারতীয় চলচ্চিত্রে অভিনয় করেছেন। তার অভিনীত প্রথম আবেগঘন চলচ্চিত্র ছিল নিকাহ। তিনটি বিভাগে মনোনীত হয়ে একটিতে ফিল্মফেয়ার সেরা মহিলা নেপথ্য কণ্ঠশিল্পীর পুরস্কার লাভ করেন। এছাড়াও সেরা অভিনেত্রী বিভাগের জন্যও মনোনীত হয়েছিলেন তিনি।

প্রারম্ভিক জীবন 
পাকিস্তানের করাচীতে জন্মগ্রহণ করলেও নাসরিন ও লিয়াকত গুল আগা দম্পতির সন্তানরূপে লন্ডনে তার শৈশবকাল অতিবাহিত হয়। রাগ ঘরানার সঙ্গীতে আকৃষ্ট বাবা সফলতম ব্যবসায়ী ছিলেন। মাতৃসম্পর্কীয় দাদা অভিনেতা যুগল কিশোর মেহরা ও অভিনেত্রী আনোয়ারী বেগম ১৯৩২ সালে মুক্তিপ্রাপ্ত প্রথম চলচ্চিত্র হীর রঞ্ঝায় অভিনয় করেছিলেন। তার মাতৃসম্পর্কীয় দাদা ছিলেন রফিক গজনবী। যুগল কিশোর মেহরা রাজ কাপুর, শাম্মী কাপুর ও শশী কাপুরের কাকাতো ভাই ছিলেন।

ব্যক্তিগত জীবন 
১৯৮৯ সালে পাকিস্তানি স্কোয়াশ খেলোয়াড় রহমত খানের সাথে পরিণয়সূত্রে আবদ্ধ হন। এ দম্পতির সশা ও লিয়াকত আলী খান নামীয় দুই সন্তান রয়েছে। কিন্তু ২০১০ সালে তাঁদের মধ্যকার বিবাহ-বিচ্ছেদ ঘটে। পরবর্তীতে ২০১১ সালে মাঞ্জার শাহের সাথে পুনরায় বৈবাহিক সম্পর্ক স্থাপিত হয় তার।

৩১ মে, ২০১৬ তারিখে ভারতের বিদেশী নাগরিকত্ব কার্ড ধারণের জন্য আবেদন করেন তিনি। তার ঐ আবেদনটি মঞ্জুর হয় ও ভিসার আবেদন ছাড়াই তিনি ভারত সফরে যেতে পারবেন। তবে, ভারতে অবস্থানকালে তাকে পুলিশের কাছে তার অবস্থান জানাতে হবে।

তথ্যসূত্র

বহিঃসংযোগ 

FilmfareAwards 
Salma Agha to raise funds for Indian hockey – Times Of India 

গজল সঙ্গীতশিল্পী
জীবিত ব্যক্তি
নিগার পুরস্কার বিজয়ী
২০শ শতাব্দীর ব্রিটিশ অভিনেত্রী
হিন্দি চলচ্চিত্র অভিনেত্রী
লন্ডনের অভিনেত্রী
লন্ডনের গায়িকা
ইংরেজ চলচ্চিত্র অভিনেত্রী
ইংরেজ গায়িকা
ভারতে প্রবাসী পাকিস্তানি অভিনেত্রী
ভারতে প্রবাসী পাকিস্তানি গায়িকা
পাকিস্তানি চলচ্চিত্র অভিনেত্রী
করাচির ব্যক্তি
যুক্তরাজ্যের নাগরিকীকৃত নাগরিক
১৯৫৬-এ জন্ম
লন্ডনের সঙ্গীতশিল্পী
পাকিস্তানি বংশোদ্ভূত ইংরেজ ব্যক্তি
২০শ শতাব্দীর ইংরেজ নারী
২০শ শতাব্দীর ইংরেজ ব্যক্তি
পাঞ্জাবি চলচ্চিত্র অভিনেত্রী
উর্দু ভাষার সঙ্গীতশিল্পী
উর্দু নেপথ্য সঙ্গীতশিল্পী
পাঞ্জাবি ভাষার সঙ্গীতশিল্পী
উর্দু চলচ্চিত্র অভিনেত্রী
পাকিস্তানি গজল শিল্পী
হিন্দি ভাষার সঙ্গীতশিল্পী
ভারতীয় মহিলা গজল গায়ক
কাবুলিওয়ালা (১৯৬১-এর চলচ্চিত্র)

কাবুলিওয়ালা (হিন্দি: काबुलीवाला) হল ১৯৬১ সালে মুক্তিপ্রাপ্ত একটি হিন্দি চলচ্চিত্র। এই ছবিটি রবীন্দ্রনাথ ঠাকুরের ছোটগল্প "কাবুলিওয়ালা"  অবলম্বনে নির্মিত। ছবিটি পরিচালনা করেন হেমেন গুপ্ত। ছবিতে মুখ্য ভূমিকায় অভিনয় করেন বলরাজ সাহানি, ঊষা কিরণ, সজ্জন, সোনু ও বেবি ফরিদা।

কাহিনি
কাবুলিওয়ালা ছবির গল্পটি খুব সরল। এটি আব্দুল রহমত খান নামে এক আফগান (বলরাজ সাহানি) মেওয়াওয়ালা ও মিনি (সোনু) নামে একটি বালিকার গল্প। রহমত তার মেয়ে আমিনাকে (বেবি ফরিদা) কাবুলে রেখে কলকাতায় এসেছিল ফল বিক্রি করতে। সেখানে মিনি'র মধ্যে সে নিজের মেয়েকে খুঁজে পায় এবং তাকে স্নেহ করতে শুরু করে।

অভিনেতা-অভিনেত্রী
 বলরাজ সাহানি – আব্দুল রহমত খান
 সোনু - মিনি
 ঊষা কিরণ – মিনির মা রমা
 পদ্মা
 লক্ষ্মী
 সরিতা দেবী
 আনোয়ারি বাই
 লীলা আগা
 বেবি ফরিদা
 অসিত সেন - ভোলা

প্রেক্ষাপট
হেমেন গুপ্ত ছিলেন সুভাষচন্দ্র বসু'র ব্যক্তিগত সচিব। তিনি একাধিক ছবি পরিচালনা করেছিলেন। এগুলোর মধ্যে বিশেষভাবে উল্লেখযোগ্য বলরাজ সাহানি অভিনীত টকসাল (১৯৫৬) এবং নেতাজি সুভাষচন্দ্র বসু (১৯৬৬)। বাংলার বাইরে রবীন্দ্রনাথের কাহিনি অবলম্বনে সবচেয়ে সফল ছবিটি ছিল হেমেন গুপ্তের কাবুলিওয়ালা। এই ছবিটি প্রযোজনা করেছিলেন বিমল রায় এবং এতে অভিনয় করেন বিশিষ্ট অভিনেতা বলরাজ সাহানি। অন্যান্য রবীন্দ্ররচনা-ভিত্তিক চলচ্চিত্রে বিষয় ও সময়কালের উপর অধিক গুরুত্ব আরোপ করা হলেও এই ছবিতে মানবতাবাদ, পরিচয় ও বৈচিত্রের ধ্রুপদি দৃষ্টিভঙ্গিটি প্রদর্শিত হয়েছে। মূল গল্পটি ১৮৯০-এর দশকে সাধনা নামে এক বাংলা সাহিত্য পত্রিকায় প্রকাশিত হয়েছিল। গল্পটি বাংলা থেকে ইংরেজিতে অনুবাদ করেন ভগিনী নিবেদিতা। অনুবাদটি মডার্ন রিভিউ পত্রিকায় প্রকাশিত হয়েছিল।

সাউন্ডট্র্যাক
ছবিটির সংগীত পরিচালনা করেন সলিল চৌধুরী এবং গীত রচনা করেন প্রেম ধবন ও গুলজার।

 অ্যায় মেরে প্যারে বতন – মান্না দে (কথা: প্রেম ধবন)
 গঙ্গা আয়ি কাহাঁ সে – হেমন্ত কুমার
 কাবুলিওয়ালা – হেমন্ত কুমার, উষা মঙ্গেশকর
 ও ইয়া কুরবান – মহম্মদ রফি

তথ্যসূত্র

বহিঃসংযোগ
 
 

১৯৬১-এর চলচ্চিত্র
রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
১৯৬০-এর দশকের হিন্দি ভাষার চলচ্চিত্র
কলকাতার পটভূমিতে চলচ্চিত্র
ছোট কল্পকাহিনী অবলম্বনে চলচ্চিত্র
সলিল চৌধুরী সুরারোপিত চলচ্চিত্র
ওকা চিন্না মাতা

ওকা চিন্না মাতা (বাংলা: একটি ছোটো কথা) হল ১৯৯৭ সালে মুক্তিপ্রাপ্ত একটি তেলুগু রোম্যান্স চলচ্চিত্র/এই ছবিটির প্রযোজক ছিলেন শ্রীবেঙ্কটেশ্বর আর্ট ফিল্মসের ব্যানারে বি. শিব রাম কৃষ্ণ এবং পরিচালক ছিলেন মুত্যালা সুব্বাইয়া। ছবিতে মুখ্য ভূমিকায় অভিনয় করেন জগপতি বাবু ও ইন্দ্রজা এবং এই ছবির সংগীত পরিচালনা করেন রামানি ভরদ্বাজ। ছবিটি বক্স অফিসে ‘সুপারহিট’ হয়।

ছবির কাহিনি এন. টি. রামা রাও ও আক্কিনেনি নাগেশ্বর রাওয়ের চরণ দাসী (১৯৫৬) ছবির কাহিনি থেকে অনুপ্রাণিত। চরণ দাসী ছবিটি রবীন্দ্রনাথ ঠাকুরের নৌকাডুবি উপন্যাস অবলম্বনে নির্মিত হয়েছিল।

তথ্যসূত্র

বহিঃসংযোগ 

১৯৯৭-এর চলচ্চিত্র
ভারতীয় চলচ্চিত্র
তেলুগু চলচ্চিত্র
রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র
প্রণয়ধর্মী উপন্যাস অবলম্বনে চলচ্চিত্র
১৯৯০-এর দশকের তেলুগু ভাষার চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতীয় উপন্যাস অবলম্বনে চলচ্চিত্র
সোনার বাংলা এক্সপ্রেস

সোনার বাংলা এক্সপ্রেস (ট্রেন নং ৭৮৭−৭৮৮) বাংলাদেশ রেলওয়ে কর্তৃক পরিচালিত বাংলাদেশের একটি বিরতিহীন আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে।

সোনার বাংলা এক্সপ্রেস বাংলাদেশের অন্যতম একটি বিরতিহীন ট্রেন। ২০১৬ সালের ২৫শে জুন ট্রেনটি উদ্বোধন করা হয়। বর্তমানে বাংলাদেশে সোনার বাংলা এক্সপ্রেস, সুবর্ণ এক্সপ্রেস,কক্সবাজার এক্সপ্রেস, পর্যটক এক্সপ্রেস  ও বনলতা এক্সপ্রেস, মোট এই পাঁচটি  বিরতিহীন/ননস্টপ আন্তঃনগর ট্রেন রয়েছে।

ইতিহাস 
২০২৩ এর এপ্রিলে, ঈদ এর সময়, সোনার বাংলা এক্সপ্রেস রেলচূত হয়ে মালবাহী ট্রেনকে ধাক্কা দেয়। প্রায় পঞ্চাশজন আহত হয়, ইফতারের সময় দুর্ঘটনা হওয়ায় সবাই সজাগ ছিলো তথা কোনো মৃত্যু ঘটেনি।

সময়সূচী 
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)

যাত্রাবিরতি 
২০২২ সাল অব্দি, ট্রেনটি যাত্রাপথে শুধু ঢাকা বিমানবন্দর রেলওয়ে স্টেশনে বিরতি দেয়।

রোলিং স্টক 
এই ট্রেনে বাংলাদেশ রেলওয়ে ক্লাস ৩০০০  শ্রেণীর লোকোমোটিভ ব্যবহার করা হয়। ট্রেনটি বর্তমানে লাল-সবুজ রঙের কোরিয়ান এয়ার ব্রেক কোচের রেকে চলাচল করে। ট্রেনটির লোড ১৬/৩২। এই ১৬টি কোচের মধ্যে ২টি তাপানুকুল স্লিপার (৩৩ করে ৬৬ আসন), ৪টি তাপানুকুল চেয়ার (৫৫ করে ২২০ আসন), ৭টি শোভন চেয়ার (৬০ করে ৪২০ আসন), ২টি শোভন চেয়ার+খাবার গাড়ী+গার্ডব্রেক (২০ করে ৪০ আসন) এবং ১টি পাওয়ার কার রয়েছে। যাত্রীচাহিদা বৃদ্ধি পেলে (যেমন ঈদের সময়) ট্রেনটিকে ১৮/৩৬ লোডে চালানো হয়। ট্রেনটিতে পট্রনের শৌচাগার, পাখা-তোয়ালে, হাই কমোডের ব্যবস্থা আছে। সাথে ল্যাপটপ ও মোবাইল চার্জ দেয়ার ব্যবস্থা রয়েছে।

তথ্যসূত্র

বহিঃসংযোগ

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
২০১৬-এ চালু রেল পরিষেবা
ঢাকার রেল পরিবহন
চট্টগ্রামের রেল পরিবহন